अब टैक्स और यूजर चार्ज लेने आएंगे निजी एजेंसी के कर्मी
टैक्स और यूजर चार्ज वसूली का काम राज्य सरकार प्राइवेट एजेंसी को देने जा रही है। इसका प्रोसेस शुरू हो गया है। सभी नगर निगमों में इसे लागू किया जाएगा। शासन ने इसका प्रस्ताव सभी निगमों को भेजा है। अब इस प्रस्ताव को एमआईसी में लागू कर दोबारा सरकार को भेजा जाएगा। ताकि एजेंसी की तलाश सरकार शुरू करें। नगर निगम भिलाई के राजस्व विभाग और स्वास्थ्य विभाग में मंगलवार को ही यह पत्र आया। जिसमें कहा गया है कि इस प्रस्ताव को एमआईसी में लाया जाए। सरकार ने यह फैसला धीमी टैक्स वसूली के कारण लिया है। शासन की कोशिश है कि सभी निकाय ज्यादा से ज्यादा टैक्स वसूली करें।
यूजर चार्ज भी है जरूरी
राज्य सरकार की मंशा है कि सभी निकाय टैक्स के साथ-साथ यूजर चार्ज की वसूली करें। अभी रायपुर, बिलासपुर, कोरबा व भिलाई निगम के अलावा अन्य निगमों में यूजर चार्ज की वसूली नहीं के बराबर कर रहे हैं। इसे अब सरकार अनिवार्य रूप से लागू किया जा रहा है।
इसलिए दे रहे काम
बीते दिनों नगरीय प्रशासन एवं विकास मंत्री अमर अग्रवाल ने सभी निगम के मेयर, नगर पंचायत, पालिका के अध्यक्ष, सीएमओ और आयुक्तों की मीटिंग ली थी। जिसमें निकायों की आय बढ़ाने सुझाव मांगे गए। जो कर्मी हैं उन्हें दूसरे कार्यों में भी लगाया जाता है। तब सरकार ने यह फैसला लिया।
hin_Deva hin_Deva hin_Deva hin_Deva hin_Deva hin_Deva